วันที่ 15 พ.ย. 65 เจ้าหน้าที่ฝ่ายสิ่งแวดล้อมฯ ลงพื้นที่พูดคุยและตรวจสอบเพิ่มเติมแล้ว พบว่าทางธนาคารยูโอบี มีการทำหนังสือแจ้งผู้ที่อยู่อาศัยใกล้เคียง รวมถึงส่งหนังสือดังกล่าวเพื่อประชาสัมพันธ์ให้รับทราบแล้ว แต่อาจยังไม่ครอบคลุมรัศมีที่เสียงดังมากพอ เจ้าหน้าที่จึงแนะนำและกำชับให้ทางธนาคารเพิ่มความระมัดระวังในการใช้เสียงทุกครั้ง รวมถึงให้ขยายรัศมีการแจ้งเตือนประชาชนที่อยู่โดยรอบเพิ่มเติมออกไปจากเดิมอีก เพื่อให้ผู้ที่อยู่อาศัยในรัศมีทีไ่ด้ยินเสียงได้รับทราบข้อมูลอย่างทั่วถึงเรียบร้อยแล้ว . ทั้งนี้ ทางธนาคารจะมีการใช้เสียงเพื่อซ้อมอพยพหนีไฟในวันที่ 17 พฤศจิกายนนี้ ตั้งแต่เวลา 09.00-10.00 น. และเขตภาษีเจริญจะช่วยประชาสัมพันธ์ข้อมูลดังกล่าวผ่านทาง Facebook เพื่อให้ประชาชนรับทราบโดยทั่วกันครับ
ตึกของธนาคารยูโอบีสำนักงานเพชรเกษม  ในวันอาทิตย์ทำการเทสระบบแจ้งเตือนฉุกเฉิน ซึ่งเสียงดังมากๆไปทั่วบริเวรใกล้เคียง เปิดเสียง alarm จริงและมีคำประกาศว่า ขณะนี้เกิดเหตุฉุกเฉิน ซึ่งไม่ทราบว่าได้มีแจ้งหน่วยงานหรือประชาชนในพื้นที่ตรงไหนบ้าง ทำให้เกิดความกลัวและวิตกเป็นอย่างมาก ส่วนเสียงที่เปิดก็เป็นเสียงแจ้งเตือนฉุกเฉินที่ดังมากๆๆ เปิดนานนับชั่วโมง(ไม่ได้จับเวลาไว้ แต่คร่าวๆคือนานมากๆ) อยากให้ลองพูดคุยหรือแจ้งเตือนกับทางอาคารนี้หน่อยค่ะ รบกวนมากจริงๆ
ขอบคุณสำหรับการลงพื้นที่เพื่อไปตรวจสอบข้อมูล และมี corrective action ที่ดีค่ะ